Борис Младенов-Young
Девойко мила, цвете разцъфтяло…

chitanka.info

Девойко мила, цвете разцъфтяло,

ти със славянска красота блестиш,

усмихваш се и „кършиш“ снажно тяло,

но мъка зад усмивката таиш.

Че красотата ти, неоценена

е в този мъжки доминиращ свят.

От памтивек е Ева сътворена

за робски къщен труд и за… креват!

Но ти си жив човек, а не играчка,

не си слугиня с робски дух и плът.

Вдигни чело и горда, непристъпна,

мъжете отмини със бодра крачка! —

след теб да лазят, хленчат и скимтят

и просят любовта ти недостъпна.

Сидни, Австралия — 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.